Drummond Castle was 'n stoomboot van Donald Currie and Co. wat in een van die rampspoedigste skipbreuke in die Suid-Afrikaanse geskiedenis betrokke was. Dit is in 1881 gebou en as 'n skip van 3,663 ton was dit een van die gewildste en modernste skepe van die redery. Dit was die eerste wat elektriese krag (geïnstalleer in 1887) gehad het. Op 16 Junie 1896 het die Drummond Castle op sy vaart na Engeland op die hoogte van die Franse kus naby Kaap Ushant op 'n rif geloop, sy bodem oopgeskeur en binne vier minute gesink. Van die 245 mense aan boord is net drie gered, insluitende een passasier. Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.